Valvojan lausunto

Eura-Kauttuan Urheilijat ovat vieneet AM-erikoispitkän matkan kisan Euran miellyttävimpään suunnistusmaastoon. Alue on pääasiassa nopeakulkuista paljon matalaa, osittain pienipiirteistä avokalliota sisältävää maastoa.

Alueella on myös hidastavaa soistunutta pohjaa. Pääasiassa soistuneet alueet voidaan kiertää, joten reitinvalinnalla on suuri merkitys. Kilpailukeskuksen puoleiselta alueelta löytyy paikoitellen alikasvillisuutta, joka estää näkyvyyttä ja hidastaa etenemistä.

Avokallioiden samankaltaisuudesta johtuen kannattaa olla tarkkana. Mikäli ajautuu väärälle kalliolle, saattaa paikantaminen olla vaikeaa.

Toivotan kaikille miellyttäviä suunnistuskokemuksia!

Kauko Hakala